Downloaded from YTS.MX
Official YIFY movies site: YTS.MX
Bomba.
Ya, helo, hai. Ada kebakaran di unit 16, Menara Grenfell.
Tingkat empat.
- Okey. - Cepat! Cepat!
- Bomba dalam perjalanan. - Dah terbakar.
Ya, saya tahu sedang terbakar, tapi awak baru telefon.
Asalkan awak okey. Ya?
Keluar!
Kami yang mula-mula sampai di tempat kejadian.
Tak terungkap dengan kata-kata. Memang huru-hara.
Keluar dari menara itu!
Rasa macam dalam filem bencana.
Satu sisi bangunan dijilat api sepenuhnya.
Pertama kali saya saksikan.
Macam Towering Inferno, bukan?
Macam mana boleh berlaku?
Apabila rakyat nampak tragedi seperti ini berlaku di UK,
ramai tertanya-tanya, macam mana insiden ini boleh berlaku di sini?
Nampaknya ada cebisan bangunan yang jatuh.
Ini kejadian paling dahsyat pernah saya saksikan. Macam 9/11.
Grenfell memperlihatkan sesuatu yang luar biasa,
seluruh bangunan dijilat api.
- Aduhai! - Macam mana orang nak tolong mereka?
Jelas sekali ada sesuatu yang tak kena.
DITERBITKAN OLEH ROGAN
Banyak persoalan timbul, terutamanya tentang salutan luar bangunan ini.
Arconic yang hasilkan lapisan aluminium tersebut.
Saya pernah terfikir, mesti ada kecuaian besar.
Apa sebenarnya berlaku? Macam mana boleh dijual? Saya tak faham.
Ujian telah dimanipulasi. Ujian telah disembunyikan.
Kami ada banyak bukti berkaitan dengan salah laku serius
dan masih tiada yang ditangkap.
Amaran risiko kebakaran bangunan ini nampaknya tidak dipedulikan.
Ini tempat kejadian jenayah.
- Apa yang kita mahu? - Keadilan!
- Bila masanya? - Sekarang!
Kami mahu jawapan!
Saya selalu tertanya-tanya dalam hati. Kenapa semua ini berlaku?
Kenapa sampai ada yang mati?
Kehilangan kawan, keluarga.
Saya terfikir, kenapa?
- Kami mahu jawapan! - Kami mahu keadilan!
KENSINGTON UTARA
LONDON BARAT
Berita BBC pukul empat. Saya Fenella Fudge.
Cuaca cerah dan cahaya matahari ini akan berterusan sepanjang hari.
Suhunya 24, mungkin 25 Celsius. Mungkin akan naik sedikit...
Tiada perubahan dalam tiga teratas.
"Despacito" Luis Fonsi mendominasi selama satu bulan.
Ini lagu asing paling lama kekal nombor satu
dalam sejarah carta rasmi.
Pada tahun 2017,
ada beberapa lagu terkenal ketika itu.
"Despacito" sangat popular.
Mak saya asyik mainkan lagu itu dalam rumah dan kereta.
...a besos despacito...
Saya Esi, anda mendengar stesen radio terbesar London Barat.
Dengarkan lagu paling popular musim panas.
Ini J Hus dengan "Did You See".
Datang naik Benz hitam, balik naik yang putih
Aku cuma budak jalanan
PENGHUNI GRENFELL
Ya.
Datang naik Benz hitam, balik naik yang putih
Aku budak jalanan bersama bayang gelap Bila ada yang nak cuba...
Saya teruja sebab saya nak masuk tahun lapan.
KELUARGA GOMES
Waktu itu musim panas, jadi cuaca semakin panas.
Saya sangat ceria.
Saya sangat gembira.
Saya memang nak berjaya dalam pelajaran.
Ya, saya budak 12 tahun yang gembira.
13 JUN 2017
Saya ingat lagi malam itu, kami keluar makan.
Ketika kami pulang, mungkin lebih kurang pukul 11:30.
PENGHUNI GRENFELL
Kemudian saya dapat mesej daripada kawan,
"Nak main Xbox?"
Main beberapa permainan.
Saya kata, "Saya ada kerja esok." Saya berhenti main dan masuk tidur.
Semudah itu.
Kehangatan dirasai dengan suhu maksimum 26 Celsius, 79 Fahrenheit.
Saya rasa saya masuk tidur sekitar tengah malam.
Masa itu saya tidur di gim
sebab saya tak suka tidur di asrama...
ANGGOTA BOMBA
...dengan ramai anggota bomba busuk.
14 JUN 2017
Bomba.
Api!
Tak masuk akal.
Loceng berbunyi kira-kira pukul 12:55 tengah malam.
Balai kami terletak di Kensington Utara,
Menara Grenfell memang dalam kawasan kami.
11 MINIT SELEPAS KEBAKARAN BERMULA
Sebaik tiba, kami nampak asap keluar dari sebuah tingkap,
jadi kami tahu lokasinya.
Kami masuk ke menara itu.
Dua orang anggota bomba bersiap dengan alat pernafasan lengkap.
Kami dengar mereka pecahkan pintu, kemudian masuk ke unit itu.
Kebakaran kecil itu bermula di dapur,
mereka berjaya padamkan dengan cepat.
Selepas api padam, kami akan menggunakan kamera terma
untuk pastikan tiada titik panas yang tersembunyi.
Waktu itulah mereka perasan titisan api jatuh
dan sedar kebakaran dah merebak keluar.
Saya hantar kru kedua untuk membantu mereka.
Saya pernah nampak api kebakaran lain masuk ke unit atas.
Memang jarang berlaku,
tapi tak mustahil
api boleh merebak ke unit di atas.
Saya sangka kami akan balik ke balai
dan sambung syif malam.
Saya turun ke tingkat bawah dan bertemu seorang gadis muda.
Dia beritahu saya adik perempuannya...
berada di tingkat 20
dan dia nak naik semula untuk mengambil adiknya.
Dia kata namanya Jessica.
PENGHUNI GRENFELL
Saya fikir, biar saya naik untuk bawa adiknya turun,
kemudian teruskan tugas saya.
Saya tak risau langsung.
Saya tekan tingkat 20...
dan tiba-tiba lampu menyala di tingkat 15.
Lima belas.
Pintu terbuka
dan asap hitam tebal terus memenuhi lif.
Saya dalam bahaya dan kena keluar.
Saya perlukan alat bantuan pernafasan
dan kena turun secepat mungkin untuk selamatkan gadis itu.
Berita tergempar pagi ini,
kebakaran besar yang melanda sebuah blok menara di London Barat
disahkan sebagai Menara Grenfell.
Timbul persoalan mengenai punca sebuah bangunan konkrit
boleh dijilat api dengan begitu cepat.
Keluar!
Bangunan itu terbakar sekelip mata.
Api menjulang naik. Ini kali pertama saya melihatnya.
Macam filem bencana Hollywood.
Saya dah menulis tentang Grenfell selama tujuh tahun.
Kalau dihitung semua artikel saya,
tentu dah lebih 1,000.
Apabila orang melihat bencana seperti ini berlaku di London, di UK...
EDITOR BERITA
...mereka tertanya-tanya, "Macam mana boleh berlaku di sini?"
Sebab ia menggoncang keyakinan mereka terhadap negara yang mereka diami,
tak percaya ia boleh berlaku di sini.
Hidup saya berubah.
Kerjaya saya sebelum Grenfell dan hidup saya selepas itu,
semuanya berubah.
Saya baru jadi editor berita selama lima atau enam bulan
dan saya terus diuji dengan tragedi itu.
Rasanya semua orang masih ingat kali pertama mereka lihat imej-imej itu.
Sejujurnya, tak sangka bangunan konkrit...
Saya rasa selepas tragedi Grenfell,
penggiat media lebih cenderung
untuk mencari kambing hitam dan naratif yang mudah.
Seseorang yang mereka boleh siarkan gambarnya.
Seseorang yang boleh digambarkan sebagai dalang tragedi ini.
Akhbar Daily Mail menyiarkan artikel agresif
yang menamakan pemilik unit tempat kebakaran bermula.
DIDEDAHKAN: PEMILIK "PETI AIS ROSAK PENCETUS KEBAKARAN GRENFELL"
Ada dakwaan di media sosial
yang kononnya insiden ini ada kaitan dengan keganasan Islam,
walhal lelaki itu penganut Kristian Ortodoks Ethiopia
dan menyimpan Perawan Maria di unitnya.
- ORANG ISLAM CETUS KEBAKARAN? - KALAU BUKAN SEBAB ORANG ISLAM...
- HAKIM: API AKIBAT BOM ISIS - ..."KAWASAN MEWAH" ORANG ISLAM?
Dia pemandu Uber.
Dia tinggal di tingkat empat Menara Grenfell selama 25 tahun.
Tingkat empat.
Cepat, cepat! Terbakar.
Polis mencadangkan dia menyertai program pelindungan saksi
kerana tahap gangguan yang dihadapinya.
Sebaik saja Daily Mail siar cerita,
semua akhbar lain akan ikut sekali.
Dia terselamat, tapi dia tetap menjadi mangsa.
Dia tak ada kaitan langsung
dengan kejadian di Menara Grenfell.
Hari ini 14 Jun...
Saya memang rasa ada sesuatu yang tak kena di sini.
Kita kena cari pakar keselamatan kebakaran bangunan tinggi
dan tanya sebanyak mungkin.
Saya terima panggilan daripada BBC pada awal pagi.
Kemudian Sky News. Petanda buruk.
Apabila buka berita dalam talian, saya terus nampak kebakaran yang besar.
Saya memang dah lama siasat kebakaran di bangunan tinggi.
Kali pertama saya melihat imej kebakaran itu,
saya tahu mungkin salutan penyebabnya.
SAINTIS KEBAKARAN
Kami segera fokus pada ACM, iaitu sejenis salutan.
ACM ialah bahan komposit aluminium.
Anda nampak aluminium di sini dan di sini juga.
Kemudian di tengah-tengahnya, bahagian tebal dan gelap ialah polimer.
Polimer ialah plastik.
Semua plastik mudah terbakar.
Polimer di bahagian tengah selalunya PE, polietilena.
Ini PE mentah.
Bahan itu ternyata mudah terbakar
dan tidak selamat.
Bahan komposit aluminium sangat berbahaya
kerana api cepat merebak dan agak sukar dikawal.
Bahan binaan ini memang popular sekitar 2010-an.
Penggunaannya meliputi bangunan di semua benua.
Jutaan meter persegi terjual di pasaran.
Banyak syarikat di seluruh dunia yang menghasilkan, memasarkan
dan menjual ACM. Alcoa salah satu daripadanya.
Tak perlu cari jauh. Anda sedang duduk di hotel.
Duduk di atas kapal terbang. Baca e-mel anda.
Besar kemungkinan aluminium yang anda nampak itu
berasal daripada alumina Alcoa.
ELEMEN KEMUNGKINAN
Alcoa ialah Syarikat Aluminum Amerika,
dipendekkan menjadi Alcoa.
Boleh dikatakan antara yang tertua dan terbesar,
syarikat paling bersejarah serta berprestij di AS.
Ada banyak produk di pasaran berbeza.
Sayap untuk kapal terbang.
Panel aluminium dalam industri automotif.
Sangat kukuh di pasaran saham.
Ramai percaya nilai saham boleh ditingkatkan
dengan membahagikan syarikat.
Arconic: Inovasi, kejuruteraan.
Itulah asal usul Arconic.
Arconic merupakan anak syarikat Alcoa. Cawangan Perancis mereka
yang menguruskan penjualan salutan ACM PE kepada Menara Grenfell.
Semasa penyiasat menilai kerosakan,
satu pembekal kini menjadi tumpuan,
Arconic.
Arconic yang menghasilkan salutan aluminium tersebut.
Boleh dilihat dari jauh...
Apabila kebakaran berlaku, saya dapat tahu Arconic terlibat
dan saya terfikir ketika itu,
"Harap-harap mereka tak letak panel polietilena."
Bahan itu produk berasaskan petroleum
dan mudah terbakar dengan cepat.
Di bangunan tinggi,
kalau ada bahan yang sangat mudah terbakar,
orang tak ada masa untuk berpindah.
Ada keluarga tidur di sini.
Ada yang masih terperangkap di dalam.
Kemudian,
berita mengesahkan panel polietilena yang menyebabkan kebakaran.
Macam mana bahan ini boleh dijual?
Kenapa dijual? Amerika Utara pasti akan sekat penjualannya.
Macam mana boleh jadi begini?
Di sebalik setiap tingkap, ada sebuah rumah,
kebanyakannya musnah dijilat api.
Semasa saya ditawarkan unit di Grenfell,
saya sedikit keberatan untuk duduk di blok menara.
Tapi ayah saya selalu cakap, kita akan tahu bila masuk ke sebuah rumah,
tempat itu sesuai atau sebaliknya.
Itulah yang saya rasa semasa masuk ke 134 Menara Grenfell.
Saya jatuh cinta dengan menara itu.
Saya di tempat kerja. Andreia telefon.
Dia kata, "Saya ada berita."
Saya setuju.
Kami betul-betul nak jadikan tempat itu rumah tetap kami.
Saya baru dua tahun atau hampir dua tahun
semasa kami pindah ke sana.
Jadi, saya rasa Grenfell memang rumah saya.
Dari tingkap bilik saya, saya selalu nampak London Eye.
Saya rasa agak bertuah juga sebab kami dapat tengok dari atas
dan bukan semua orang dapat peluang itu.
Aduhai.
33 MINIT SELEPAS KEBAKARAN BERMULA
Kami sedang tidur.
Bila kita sedang tidur dan terdengar bunyi bising berterusan,
bukan bunyi yang ganggu, tapi kekecohan itu sendiri.
KEDIAMAN MARCIO
Pada masa yang sama, jiran kami mengetuk pintu.
Andreia bangun untuk buka pintu.
Helen bersama anaknya, Lulya.
Mereka kata, "Ada kebakaran!"
Saya kata, "Masuk. Mari kita siasat dulu."
PENGHUNI GRENFELL
Saya ingat lagi jiran saya kejutkan saya
dan saya rasa pelik.
Apa awak buat di sini tengah-tengah malam buta?
Saya sangat keliru.
Kemudian dia beritahu saya ada kebakaran berlaku.
Adik saya, Megan, masih tidur.
Saya tanya mak kalau saya patut kejutkan dia
dan mak jawab, “Nanti, tengok keadaan dulu.”
Saya sangka kebakaran itu takkan merebak dan habis di situ saja.
Saya cuba jenguk keluar dari tingkap tingkat 21.
Saya cuma nampak cahaya lampu bomba.
Ya, saya rasa semuanya akan okey. Langsung tak rasa dalam bahaya.
Saya masih tak dapat
bayangkan betapa teruknya kebakaran itu.
Mana-mana unit LFB, terima mesej?
Saya tahu saya kena cari gadis kecil ini, Jessica.
Saya sangat risau
sebab asap ada di mana-mana dan budak kecil ini bersendirian.
Saya berlari menuruni tangga.
Saya tak jumpa sesiapa pun ketika itu, orang awam mahupun anggota bomba.
Saya turun ke tingkat bawah.
Diterima.
Keadaan waktu itu memang huru-hara.
Ada banyak komunikasi di radio.
Sahkan lokasi awak...
Bomba dengan alat pernafasan, bersedia untuk masuk.
Unit beri laluan. Laporkan situasi.
Saya pakai alat pernafasan.
Saya berlari masuk ke dalam bangunan.
Apabila saya nampak dua orang anggota bomba dari stesen saya,
saya beritahu mereka yang Jessica berada di tingkat 20
dan kita perlu ke sana untuk keluarkan dia.
Kami mencari unit 176.
TINGKAT KEDIAMAN JESSICA
Pintunya terbuka sedikit.
Unit itu dipenuhi asap.
Kami dah periksa unit itu dua kali.
Kami menjerit, kami ketuk pintu, kami buat apa-apa saja yang termampu.
Tapi kami tak jumpa dia.
Kami cuma berharap yang dia dah keluar
dan turun ke bawah.
Mereka beri isyarat guna lampu!
Ya, itu yang saya harapkan.
Ada orang beri isyarat! Takkan tak boleh tolong mereka?
Di UK, kami ada polisi yang dipanggil Jangan Bergerak,
yang berpaksikan kepercayaan bahawa bangunan dibina
supaya api kekal dalam unit asal selama dua jam.
Pasukan Bomba London amat yakin dengan polisi tersebut
dan kebakaran menara ini takkan merebak dari satu unit ke unit lain.
Tapi menjelang 1:30 pagi,
api mula merebak ke puluhan kediaman di seluruh bangunan.
Puluhan kediaman sedang terbakar.
Walaupun dalam keadaan genting, penghuni diminta supaya jangan bergerak.
Saya sedang baring di atas katil
dan saya terdengar penggera asap jiran saya berbunyi.
TINGKAT KEDIAMAN EDDIE
Lima minit kemudian, saya terdengar jeritan
dan pada waktu selewat itu, memang pelik rasanya.
Terus terlintas dalam fikiran saya, kami disuruh supaya jangan bergerak.
Saya rasa lebih baik saya duduk saja di dalam rumah dan telefon bomba.
Tapi ketika itu, telefon bimbit saya berbunyi.
Rupa-rupanya jiran tingkat bawah
berjaya keluar dari bangunan itu.
Dia menjerit kepada saya.
Jeritan dia buat saya tersentak,
"Keluar! Keluar dari bangunan ini!"
Kata-kata dia ketika itu sangat kuat kesannya.
Saya terus buat keputusan untuk keluar.
Saya sertai kumpulan kecil penduduk bersama orang yang lalu-lalang.
Api itu benar-benar mengganas.
Itu insiden paling dahsyat yang pernah saya saksikan.
Kali pertama saya menelefon bomba, rasanya saya masih tenang lagi.
TINGKAT KEDIAMAN MARCIO
Saya tak nak anak-anak fikir saya takut.
Kami berada di unit 183 di tingkat 21.
Saya bersama isteri saya yang hamil.
Andreia sedang mengandung anak lelaki, dah masuk tujuh bulan.
Dia menghidap asma.
Mereka kata mereka akan hantar bantuan.
Saya beritahu anak-anak dan isteri supaya bersiap sedia.
Apabila pintu kami diketuk, kami kena terus lari.
Saya tahu ayah saya telefon mereka beberapa kali.
Mereka suruh kami duduk di dalam.
Tapi api semakin dekat, jadi arahan itu dah tak masuk akal.
Ya, ada pergerakan.
Saya dan mak tak henti-henti menyuruh ayah
menelefon mereka sekali lagi.
- Aduhai! - Macam mana nak tolong mereka? Tolonglah!
- Aduhai! - Boleh awak tolong mereka?
Punca utama tragedi Grenfell, salutan mudah terbakar.
Bahan salutan itu dibuat oleh Arconic, sebuah syarikat multinasional.
Pada September 2007,
pengurus pemasaran Arconic yang bernama Gerard Sontag
telah menyertai lawatan korporat ke persidangan industri di Norway.
Antara pembentangan yang disampaikan ketika itu
adalah tentang bahan komposit aluminium
dan betapa bahayanya produk tersebut.
Malah, bahayanya disamakan
seperti melekatkan tangki minyak di luar bangunan.
DINAMIK KEBAKARAN
Itu amaran yang jelas dan tak mungkin disalah tafsir.
Seorang eksekutif kanan Arconic turut hadir
semasa sesi pembentangan itu.
Dia pulang dalam ketakutan
selepas tahu Arconic menjual versi ACM yang mudah terbakar.
MERXHEIM, PERANCIS
Kemudian dia memberikan amaran keras kepada pihak atasan...
KILANG PEMBUATAN ARCONIC
...tentang risiko kebakaran akibat bahan ini yang boleh membunuh 60 hingga 70 orang.
Amaran itu dibuat pada tahun 2007, sepuluh tahun sebelum insiden Grenfell.
...MEMBUNUH 60 HINGGA 70 ORANG...
Tapi malangnya,
saya rasa amaran itu bukan sesuatu yang mengejutkan.
Arconic sudah menguji produk itu lebih awal,
tapi merahsiakan hasil ujian tersebut.
Arconic menjalankan dua ujian.
Satu ujian dilakukan ke atas produk yang dipasang pada dinding
dan dipaku dengan rivet.
Satu lagi ujian dilakukan ke atas produk yang dibengkokkan menjadi bentuk L,
kemudian digantung pada rel yang memegangnya pada bangunan,
yang mereka gelarnya bentuk kaset.
Perbezaan antara rivet atau kaset kebanyakannya tentang estetik.
Kami dapat tahu yang bentuk kaset itu, apabila ACM dibengkokkan,
api boleh terkumpul menjadi lopak.
Akibatnya, kebakaran besar tercetus di bawah kaset
dan fenomena itu berlaku pada setiap kaset.
Kebakarannya sepuluh kali lebih cepat.
Habanya tujuh kali lebih panas dan asap pula tiga kali lebih tebal.
Sepatutnya Arconic terima keputusan itu,
belajar dan utamakan keselamatan pengguna produk mereka,
tapi mereka buat sebaliknya.
Kalaulah mereka bertindak waktu itu.
Pada tahun 2011, Arconic menjalankan satu lagi ujian terhadap salutan ACM.
Kebakaran besar dan pantas terhasil, lalu ujian dihentikan serta-merta.
Claude Wehrle merupakan pengurus teknikal Arconic ketika itu
dan dia juga anggota bomba sukarela.
PENGURUS TEKNIKAL ARCONIC
Claude terima e-mel daripada makmal dan mereka kata,
"Helo, En. Wehrle. Kami sudah uji bahan yang dirujuk.
Ambil perhatian.
Kepingan besar sayap kecil gugur,
kebakaran merebak di permukaan sehingga mencapai tahap kritikal
sehingga ujian terpaksa dihentikan."
Kalau produk gagal dalam ujian,
produk itu mesti disekat atau dihentikan pengeluarannya.
Jangan sesekali benarkan produk itu sampai kepada pelanggan.
Kita tak patut abaikan dan biarkan saja.
Tak ada perubahan pun. Mereka terus menjualnya.
Ada e-mel dalaman Arconic yang menyatakan,
"Gred panel yang diuji hari ini ialah F,"
maknanya tak dikategorikan dan tak layak dinilai.
Kemudian ada perkataan "alamak".
GRED PE DALAM KASET SELEPAS UJIAN PAGI TADI IALAH "F"!
ALAMAK...
Mereka dapati apabila produk ini dibengkokkan menjadi bentuk tertentu,
apabila kebakaran berlaku, kesannya amat teruk.
Malangnya, bentuk itu dipilih untuk digunakan
di Menara Grenfell.
Saya memang suka minum kopi
di tepi tingkap saya di Menara Grenfell
sambil dengar pelbagai jenis muzik dengan adik saya, Mohammad.
Saat itu sangat mendamaikan.
Dulu menara ini nampak cantik.
Saya kata, "Okey, tempat itu bagus. Mari pindah ke sana."
Saya dan adik saya, Mohammad, berpindah ke pangsapuri ini
sekitar September 2016.
Saya dan Mohammad lahir selang setahun.
ADIK OMAR
Kami sangat rapat.
Dia sahabat baik saya, bukan sekadar adik.
Saya masuk universiti dan begitu juga Mohammad.
Kemudian kami dapat kerja.
Kami bahagia bersama. Kami gembira tinggal di apartmen itu.
1 JAM SELEPAS KEBAKARAN BERMULA
Malam itu saya terdengar bunyi bising.
Orang di luar menjerit. Kereta ambulans, kereta polis.
Saya terus keluar dari bilik saya dan sebaik saja keluar,
saya nampak adik saya di koridor. Dia kata, "Omar, saya bau asap."
Kami pakai baju tidur dan kami buat keputusan untuk keluar.
Sebaik saja kami buka pintu,
kami agak terkejut kerana koridor penuh dengan asap.
Kami terus pergi ke tingkap dan kami menjerit minta tolong.
Polis atau bomba beritahu kami, "Tunggu, kami akan cari awak."
Kami rasa lega sebab mereka sedang bertindak
dan mereka akan datang untuk bawa kami keluar
atau beri kami sesuatu untuk lindungi kami dan beredar.
Kami datang dari Syria.
Bagi saya, tinggal di United Kingdom,
saya fikir saya berada di tempat yang selamat.
Beberapa tahun sebelum kebakaran itu,
ada banyak kumpulan yang mendesak kerajaan untuk mengubah
peraturan keselamatan bangunan.
Semua itu berpunca daripada kebakaran pada tahun 2009
di bangunan bernama Rumah Lakanal di London Selatan.
Pasukan bomba tiba dalam beberapa minit,
tapi api terlalu marak
sehingga berjam-jam diambil sebelum enam mangsa yang maut ditemui
termasuk dua kanak-kanak dan seorang bayi.
Api merebak terlalu cepat dan terlalu ganas.
Ada bahan mudah terbakar...
PERSATUAN PERLINDUNGAN KEBAKARAN
...yang digunakan dalam struktur bangunan
yang menyebabkan api merebak dengan pantas ketika itu.
Kebakaran Rumah Lakanal seharusnya buat negara ini lebih peka
dan perbaiki langkah pencegahan kebakaran.
Kami berjumpa dengan ramai ahli parlimen di Westminster.
Kami mendesak mereka sehabis boleh tanpa menunggu mereka di muka pintu
dan memegang tangan atau leher mereka.
Saya kena buktikan garis panduan keselamatan kebakaran itu
sudah ketinggalan zaman.
Reka bentuknya tidak mesra pengguna,
malah ada maklumat yang salah.
Kita mula baca dari depan dan kena selak ke belakang,
kemudian ke tengah pula. Memang teruk.
KEBAKARAN MAUT RUMAH LAKANAL HARGA SEBUAH KEGAGALAN
Selepas kebakaran Rumah Lakanal, satu inkues dijalankan
dan koroner menulis surat kepada kerajaan
serta Pasukan Bomba London untuk menuntut perubahan.
Menurutnya, petugas pusat panggilan perlu diberi latihan.
Pasukan Bomba London perlu belajar cara tangani kebakaran bangunan tinggi
apabila kebakaran tak terkawal.
Kerajaan perlu menetapkan masa yang sesuai untuk menamatkan polisi Jangan Bergerak.
PRINSIP "JANGAN BERGERAK"
Ramai yang berlindung di dalam bilik air dan apabila 999 dihubungi,
nasihat membawa maut yang diterima ialah jangan bergerak.
Saya rasa,
kalau arahan untuk keluar diberi lebih awal semasa panggilan,
mungkin nyawa mereka dapat diselamatkan.
Surat itu wujud. Hitam putih. Jelas.
Surat yang ditulis koroner Rumah Lakanal kepada kerajaan memang penting,
malangnya surat itu sampai pada waktu yang tidak sesuai langsung.
Salah satu matlamat utama gabungan ini
adalah untuk mengurangkan bilangan peraturan secara besar-besaran...
PERDANA MENTERI, 2010 - 2016
...yang sejujurnya, anggap anda semua macam orang bodoh.
Akan ada peraturan baharu, mana-mana menteri dalam kerajaan saya
yang mahu perkenalkan peraturan baharu, perlu gugurkan satu peraturan lama.
Sekarang kita akan guna dasar satu masuk, dua keluar.
Kalau nak tambah satu peraturan, dua peraturan mesti digugurkan.
Salah satu ideologi politik utama David Cameron ialah pengurangan peraturan.
Dia percaya kerajaan tak patut
masuk campur urusan syarikat swasta.
Kami mahu mudahkan urusan anda dengan kurangkan peraturan dan cukai.
Peraturan berlebihan beri gambaran seolah-olah kita patut hidup tanpa risiko.
Secara dasarnya, dia telah menyekat
peraturan baharu keselamatan kebakaran
walaupun peraturan itu penting.
Menurut perdana menteri,
kami akan melepaskan beberapa orang penjawat awam paling bijak...
SETIAUSAHA NEGARA - KOMUNITI
...untuk menghapuskan sistem birokrasi sehabis mungkin.
Eric Pickles ialah tokoh politik tertinggi
bertanggungjawab ke atas perumahan, perancangan, peraturan bangunan
dan buat sementara, dasar kebakaran.
Dengan menghapuskan undang-undang dan peraturan yang menyusahkan,
kita boleh capai lebih dengan kos yang kurang.
Dia mahu mengurangkan peraturan ke atas perniagaan
sedangkan koroner minta peraturan ditingkatkan.
Seorang penjawat awam menulis,
"Undang-undang mewajibkan kita memberikan maklum balas kepada koroner,
tapi kita tak perlu ikut cakap beliau."
Begini cara dia sampaikan,
"Kita perlu berikan respons kepada koroner. Tak perlu membodek dia."
Penjawat awam itu ialah Brian Martin.
Selamat tengah hari, semua...
Perwatakan dia memang unik.
Dia ada gaya tersendiri.
Dia juga dikenali sebagai orang yang sangat sukar dibawa berbincang.
Saya sertai perkhidmatan awam bukan sebab nak bekerja keras
dan agak mengejutkan juga kerana itulah yang kami buat dari dulu.
Brian Martin lebih berkuasa daripada kebanyakan ahli parlimen.
Semua urusan perlu melalui dia. Dia penghubung kepada kerajaan.
Dia ditugaskan dengan peraturan bangunan berkaitan dengan keselamatan kebakaran.
Bahagian strategi duduk paling atas.
Saya nak jelaskan tugas mereka, tapi saya sendiri pun belum tahu.
Tapi mereka sangat sibuk dengan strategi.
Dalam usaha mendesak Brian Martin buat perubahan,
kami bertanya langkah yang perlu diambil.
Dia beritahu saya
yang kerajaan takkan buat apa-apa melainkan ada kematian.
Dia khabarnya pernah berkata kepada rakan sekerja saya,
"Tunjukkan mayat."
1 JAM 12 MINIT SELEPAS KEBAKARAN BERMULA
Bravo zero one, anda dapat hubungi LFB?
Ada seorang lelaki buta di lokasi, tamat.
Saya dimaklumkan oleh orang awam,
mereka hubungi penghuni di tingkat tujuh.
Ada banyak asap di sana.
Pusat panggilan LFB tidak dapat menampung jumlah panggilan.
Petugas pusat panggilan terkejut dengan jumlah panggilan yang agak tinggi.
Kebakaran dah mula merebak masuk ke dalam unit.
Dua orang dewasa dan dua kanak-kanak di dalam unit itu.
Panggilan dipindahkan ke pusat kawalan lain di serata negara.
Apabila panggilan terlalu banyak, beginilah jadinya.
Seorang wanita terperangkap di tingkat 11.
Tingkat 10, nampaknya orang ini terperangkap.
Tapi semua petugas pusat panggilan berikan nasihat biasa
kepada penghuni blok menara yang terbakar, iaitu, "Jangan bergerak."
Seorang lagi disahkan terperangkap.
Ada orang terperangkap di tingkat 10 dan 11.
Seorang wanita dan tiga kanak-kanak.
Kami tahu insiden Rumah Lakanal
sepatutnya buat mereka sedar arahan ini tidak sesuai untuk bangunan tinggi.
Isteri saya baru saja bercakap dengan dia. Dia masih ada di sana.
Semuanya terlalu panas untuk disentuh.
Mereka tak ada televisyen.
Ada televisyen, tapi tak berfungsi.
Maksudnya, mereka langsung tak nampak
gambaran visual kejadian di Menara Grenfell.
Skrin mereka hanya paparkan satu baris maklumat,
"Dapur tingkat empat, separa terbakar."
Tingkat 22, wanita dan tiga orang anak.
Dua orang dewasa terperangkap.
Penghuni terperangkap di tingkat 11, 10 dan saya rasa tingkat 15.
Lima orang terperangkap di tingkat 17.
- Tingkat 16. - Tingkat 18.
Tingkat 22.
- Tujuh belas. - Tingkat 11.
Perempuan, mungkin dua kanak-kanak.
Tiga kanak-kanak, tamat.
Saya tak ingat jalan yang mana masa saya mula-mula nampak menara itu.
ANGGOTA BOMBA
Menara itu di kiri saya, api menjulang di satu sisi bangunan.
Macam mana boleh berlaku?
Rasanya saya tak pernah jejak kaki ke Menara Grenfell.
Saya tak tahu susun aturnya.
Saya cuma nak masuk dan bantu sedaya upaya.
Kami tak sangka tangga bangunan itu agak sempit.
Anggota bomba turun sambil membawa mangsa.
Apabila kami dengar mereka menjerit, "Mangsa!",
kami terus bergerak ke tepi dengan silinder di belakang
dan cuba beri ruang sebaik mungkin.
Mereka turun sambil menangis, batuk dan tercungap-cungap.
Ada yang sedar, ada yang tak sedar.
Memang huru-hara.
Seolah-olah semua orang terkejut dan tak sempat bersedia.
Tak lama selepas itu, bomba pun tiba.
TINGKAT KEDIAMAN OMAR
Kami pun tanya, "Okey, kita keluar sekarang?"
Dia jawab, "Tak, awak semua kena pindah ke apartmen sebelah. Kami akan kembali."
Saya ingat lagi, sebaik saja saya masuk ke apartmen itu,
saya nampak ramai orang di sana
termasuk penghuni unit itu dan keluarganya.
Saya nampak Zainab.
Anaknya pun ada.
Denis.
Termasuk saya dan adik saya.
Mohammad bawa al-Quran dari apartmen kami.
Dia membaca al-Quran buat seketika.
Dia kata, "Ini akan membantu." Dia rasa lebih berani dan kuat.
Tapi kami tak tahu rancangan seterusnya.
Saya hanya mahu diselamatkan.
Andreia hamil tujuh bulan.
Dia menghidap asma, begitu juga Megan.
TINGKAT KEDIAMAN MARCIO
Kami perlukan tangki udara atau topeng untuk keluar.
Saya nampak ayah isi air di dalam tab mandi
dan masukkan banyak tuala untuk pastikan semuanya basah.
Semakin lama, semakin teruk.
Apabila saya buka pintu, saya cuma nampak asap.
Kenapa awak menangis?
Awak menangis.
Asapnya sangat tebal dan hitam.
Setiap kali saya buka pintu dan cuba bernafas,
saya rasa nak termuntah. Macam ada bahan kimia dalam udara.
Asap daripada plastik sangat toksik.
Boleh menyebabkan sesak nafas.
Kita sedut sesuatu yang boleh buat kita sakit serta-merta.
Kita akan pengsan dalam sekelip mata.
Kita mula tak sedarkan diri.
Kita tak perasan yang kita tak sedarkan diri.
Asap semakin tebal.
Asapnya kotor. Sangat kotor.
Tangan depan muka pun tak nampak. Lampu suluh langsung tak membantu.
Kami terbakar. Kami rasa panas yang melampau.
Kami langsung tak tahu punca kepanasan yang keterlaluan itu.
Semuanya tak masuk akal.
Bahagian luar menara telah dihias semula baru-baru ini
di bawah inisiatif pihak berkuasa tempatan.
Mereka guna panel plastik untuk mencantikkan rupa bangunan.
Mereka syak kerja-kerja itu tidak mengikut piawaian keselamatan.
Tak apa. Mereka dah diberi amaran. Pastikan tak ada sesiapa menyusup masuk.
Abang saya, Raymond atau dikenali sebagai Moses,
tinggal di tingkat 23 di unit 201.
PENGHUNI GRENFELL
Dia memang suka mengusik.
Senyuman dia memang menawan.
Apabila dia senyum kepada awak, awak akan terus cair.
Ray membesar di Trinidad.
Dia datang ke United Kingdom semasa dia berusia 16 tahun.
Muzik kalipso sebahagian daripada hidup dia.
Dulu dia aktif dalam karnival,
tapi bila umur makin lanjut dan artritis menyerang,
dia tak boleh melompat-lompat lagi.
Dia tinggal di Menara Grenfell selama lebih 30 tahun.
Duduk di taman...
Saya uruskan hampir semua urusan Ray,
jadi saya akan hubungi Organisasi Pengurusan Penyewa
yang dikenali sebagai TMO.
Kalau saya perlu gambarkan hubungan saya bagi pihak abang saya
dengan pihak majlis dan TMO, sejujurnya agak teruk.
Lagipun, dia bayar sewa.
Itu bukannya hadiah. Dia tak tinggal di sana secara percuma.
Kami dilayan seolah-olah kami tak penting.
Seolah-olah kami golongan bawahan.
Tapi hakikatnya jauh berbeza.
Ada perunding teknologi maklumat, pekerja dalam bidang kesihatan,
ada guru, arkitek.
Bukan tempat orang miskin, tapi golongan pekerja.
Menara Grenfell terletak di Kensington.
Meskipun terletak di London, kawasan itu dianggap luar biasa.
Kensington merupakan antara kawasan terkaya di London
dan juga paling miskin.
Golongan berada menganggap menara itu sesuatu yang menyakitkan mata.
Bagi saya, itulah punca nilai hartanah tak naik.
Menara Grenfell dibina pada tahun 1970-an,
tapi tidak diselenggara dengan baik oleh pihak berkuasa tempatan.
Tak pernah ada pengubahsuaian besar.
Kompleks sekolah dan pusat rekreasi baharu yang moden sedang dibina,
tapi blok menara di sebelahnya kelihatan agak usang.
Mereka menyebut dalam e-mel dalaman
yang mungkin menyalut Menara Grenfell idea yang baik
kerana menara itu takkan nampak macam ketinggalan zaman.
Mereka nak salut semula bangunan itu dan pasang tingkap baharu.
Tingkap lama dah tak sesuai digunakan.
Penyalutan itu buat kami terkejut.
Saya tak pernah dengar tentang salutan.
- Saya tak pernah dengar perkataan itu. - Ya.
PROJEK PEMULIHAN MENARA GRENFELL
Semasa arkitek mula-mula mereka sistem salutan,
mereka mencadangkan panel salutan zink.
Bahan itu tahan api kerana diperbuat daripada logam.
Saya hadir hampir semua sesi konsultasi.
Kami tak pernah diberi salinan cetak rupa salutan itu.
Pihak berkuasa tempatan mahu mencari kontraktor paling murah.
Mereka pilih syarikat yang dikenali sebagai Rydon.
Sepanjang kerja ubah suai, saya dan Ray sering berbual.
Dia selalu mengadu kepada saya, "Kualiti kerja mereka sangat teruk."
Saya bersama mereka yang berani bersuara
dilabel sebagai pemberontak.
Kami suarakan kebimbangan kepada salah seorang pengurus kanan Rydon
dan kami bertanya, "Kalau rumah awak diperlakukan begini, apa awak rasa?"
Dia menoleh ke arah kami dan berkata,
"Kalau percuma, saya tak kisah pun."
Komen itu gambaran jelas layanan
oleh Rydon, TMO dan RBKC terhadap kami.
Kami dianggap penyibuk yang nak benda percuma,
kami tak layak dapat apa-apa, jadi diam dan biar mereka teruskan kerja.
Semasa proses ubah suai,
Organisasi Pengurusan Penyewa Kensington dan Chelsea
kerap berbincang dengan Rydon
tentang cara untuk kurangkan kos kerja sebanyak mungkin.
Bagaimana nak jimatkan kos?
Antara langkah awal yang diambil untuk jimatkan kos
adalah untuk menukar panel salutan zink itu
dengan produk penyalutan termurah di pasaran.
Produk termurah yang mereka jumpa
ialah bahan komposit aluminium dengan teras polietilena tulen.
MERXHEIM, PERANCIS
Arconic menjual salutan itu untuk digunakan pada Menara Grenfell.
KEBAKARAN BUCHAREST
Saya dapat tahu pada 2009,
berlaku kebakaran di sebuah bangunan pejabat di Bucharest.
JUN 2009
Kejadian ini mengejutkan Pengurus Teknikal Claude Wehrle
kerana ACM digunakan pada bangunan itu.
Dia cari gambar kebakaran itu dalam talian dan hantar kepada pihak atasan.
Insiden di Bucharest bukan amaran terakhir yang pernah diutarakan.
Pihak industri pembinaan bimbang dengan jumlah kebakaran yang berlaku
kerana beberapa kebakaran melibatkan salutan jenis ini.
Ada satu lagi kebakaran, kali ini di Perancis.
Malangnya, kebakaran ini membawa maut.
Seorang wanita kurang upaya maut dalam bangunan itu.
FEBRUARI 2015
Perancis membuat perubahan.
Ini menyebabkan salutan mudah terbakar tidak lagi boleh dijual di sana
dan ada negara lain di sekitar Eropah turut melaksanakan peraturan serupa.
Tapi bagi Claude Wehrle,
kita masih boleh beroperasi dalam pasaran yang peraturannya tak seketat itu
dan malangnya,
pasaran di UK tak begitu ketat.
Terdapat e-mel dalaman Arconic yang menyatakan
produk mudah terbakar ini boleh digunakan tanpa halangan di England.
Semasa pengubahsuaian Grenfell, teknologi yang digunakan ialah PE.
Satu lagi pilihan ialah FR, iaitu bahan kalis api.
PADA PANEL YANG MENGANDUNGI PE
Di Amerika Utara, sesetengah projek memang perlukan FR.
Kalau bangunan lebih dua tingkat,
FR akan digunakan.
Pengubahsuaian akhirnya selesai pada 2016
dan pihak berkuasa tempatan berpuas hati dengan kerja mereka.
Satu siaran media dikeluarkan, menyatakan betapa luar biasanya
hasil salutan yang menyerlahkan penampilan luar bangunan itu.
Tapi sekarang ada 120 buah rumah diselaputi plastik mudah terbakar.
Saya tak rasa bangunan itu perlukan sebarang ubah suai.
Bangunan itu cuma menara konkrit.
Saya rasa selamat di dalam menara konkrit itu,
jadi mereka patut utamakan keselamatan dan bukannya penampilan.
Berdasarkan cara Arconic beroperasi,
saya tak percaya kalau ada yang tak tahu
situasi sebenar bangunan itu.
Kosnya cuma dua paun lebih bagi setiap meter persegi.
Kos keseluruhan bangunan ialah 5,000 paun.
Kalau dibahagikan ikut unit, lebih kurang 40 paun setiap rumah
untuk versi yang lebih selamat.
Disebabkan keutamaan hanya pada penjimatan
dan harga termurah, semua itu diketepikan.
Lebih kurang 40 paun untuk satu unit.
Panggilan pertama yang saya terima sebenarnya daripada seorang kawan.
Dia berkata, "Ada kebakaran di blok.
Di mana Ray?"
Kami belum tahu jumlah sebenar orang yang berada di dalam bangunan...
Saya turun ke bawah, pasang televisyen
dan ketika itulah saya tahu tentang kejadian itu.
Saya cuba telefon dia dan tiada jawapan.
Saya cuma ingat pada masa itu,
saya berharap agar rumah Ray tak terjejas.
Harapnya Ray selamat.
Saya pergi ke Ladbroke Grove.
Saya nampak kebakaran yang dahsyat.
Saya sangka semuanya akan terkawal.
Sebab...
ini United Kingdom.
1 JAM 53 MINIT SELEPAS KEBAKARAN BERMULA
Bagi penghuni yang masih ada di blok, ini nasihat untuk mereka,
kalau ada sesiapa menelefon seseorang yang masih di atas sana,
sila minta mereka cuba menyelamatkan diri atau keluar dengan apa-apa cara sekalipun.
Polisi Jangan Bergerak dibatalkan di bilik kawalan pada pukul 2:35
dan di lokasi kejadian pada pukul 2:47 pagi.
Pada ketika ini, lebih 100 orang masih berada di dalam Menara Grenfell.
Saya masih ingat seorang pegawai atasan berucap kepada pasukan bomba.
Ucapannya penuh semangat.
"Dengar sini, situasi ini agak luar biasa,
tapi masih ada nyawa yang boleh diselamatkan
dan kami terpaksa letakkan kamu dalam situasi yang sangat berbahaya."
Kami tak tahu lokasi kami.
Kami menjerit memanggil orang, tapi tiada sahutan balas.
Ada pancaran lampu suluh ketika orang berjalan ke sana ke sini.
Tiba-tiba,
seorang ahli bomba muncul dengan seorang wanita yang pengsan.
Dia bersendirian bersama wanita itu. Nampak jelas dia perlukan bantuan.
Kami angkat dia.
Kami terhuyung-hayang dan asyik tersadung.
Nak jejak kaki dengan betul pun susah.
Kami bawa dia ke tingkat bawah dan kami hantar dia kepada paramedik.
Tak ada masa untuk berlengah.
Kami tahu kami perlu masuk semula dan bantu sesiapa yang masih terperangkap.
Setiap kali kami sedut asap itu, rasa macam kematian semakin dekat.
Ada yang buka pintu untuk cari jalan keluar.
Jiran saya risau tentang keluarganya,
jadi dia mula mengikat cadar menjadi tali.
Dia jadikan selimut sebagai tali dan hulurkan ke bawah.
- Ada seorang lagi di sana. - Sambut.
- Kawan. - Baru sambut anjing.
Dia cuba selamatkan diri menggunakan cadar dari tingkap.
Dia cuba.
Saya dan abang saya sangat takut. Kami terus tarik dia.
Kanak-kanak menangis, menjerit.
Saya dengar Zainab menangis dan...
Mereka sangat...
Tak tentu arah di dalam apartmen, mereka takut dan buntu.
Tapi kami berharap anggota bomba akan kembali.
Saya diberitahu yang api terlalu marak di beberapa tingkat lain,
jadi penghuni lain terpaksa naik ke atas.
Ada beberapa orang penghuni menekan loceng pintu Ray
dan pada masa itu, rumahnya belum dipenuhi asap tebal.
TINGKAT KEDIAMAN RAY
Dia benarkan sekumpulan wanita dan kanak-kanak berlindung di rumahnya.
Ray disenaraikan sebagai orang kurang upaya,
tapi tiada rancangan untuk memindahkan penghuni kurang upaya di Menara Grenfell.
Dia nampak asap hitam setiap kali pintunya dibuka.
Tapi dia tetap izinkan mereka masuk.
Dia beri mereka tempat berlindung.
Saya percaya Jessica mungkin bersama orang dewasa lain
dan telah masuk ke rumah Ray.
Jessica dan cucu saya belajar di sekolah yang sama.
Dia kenal Ray dan dia tahu dia akan selamat bersama Ray.
TINGKAT KEDIAMAN RAY
Saya telefon Pasukan Bomba London sekali lagi untuk dapatkan maklumat.
Di mana ahli bomba yang sepatutnya datang bantu kami?
TINGKAT KEDIAMAN MARCIO
Mereka kata, "Saya ingat awak. Awak dah hubungi kami tadi."
Saya kata, "Saya dah telefon LFB empat kali."
Baiklah, ada berapa orang sekarang?
Enam orang. Tiga kanak-kanak, tiga dewasa.
Tak boleh keluar dan asap dah masuk dalam rumah.
Tak boleh keluar. Lagipun awak ada anak-anak.
Ya.
Selepas seminit dua bercakap,
saya sempat jeling ke bilik tidur dan tiba-tiba tingkap saya terbakar
dan api makin dekat.
Alamak, api dah sampai.
- Baiklah. - Ambil tuala basah.
Bawa keluarga awak keluar.
- Ya. Kami buat sekarang. Ambil tuala. - Bawa telefon awak.
- Saya akan kekal di talian, okey? - Okey.
Okey, jangan berpisah. Ambil baju basah sebanyak mungkin...
Jadi, semuanya...
berlaku sekelip mata.
Kami selimutkan diri dengan selimut yang ayah rendam di dalam tab mandi,
saya pegang anjing saya.
Kami pun terus berlari ke tangga.
Baiklah. Mari kita pergi.
Cepat, cepat.
Keadaan di tangga sangat mengerikan.
Saya batuk dan hampir muntah.
- Teruskan. - Teruskan.
Teruskan, semua.
- Teruskan. - Ikut arahan saya...
Saya tak nampak mereka langsung. Saya sangka mereka ada di depan saya.
...menuju ke tingkat awak.
Teruskan.
- Okey. - Teruskan...
Ayah saya di belakang saya.
Saya dengar suara ayah di belakang saya.
Dia asyik menjerit, "Teruskan. Jalan cepat."
Teruskan, okey?
Saya cuma ingat...
Saya cuma ingat saya terpijak begitu banyak mayat.
Selepas itu, saya tak dengar suara ayah lagi.
Suara ayah saya
macam dah jauh di depan.
Macam dari bawah tangga.
Saya tak dengar suara sesiapa langsung
sehinggalah saya dengar Luana panggil, "Ayah!"
Pada saat itu saya sedar mereka tiada di depan saya.
Mereka di belakang saya.
Saya kata, "Saya dah tak larat lagi."
Saya tak boleh teruskan.
Saya ingat lagi
saya letakkan anjing saya di tangga
sebab saya dah tak tahan.
Itu saja yang saya ingat sebab...
selepas itu saya pengsan.
Semuanya jadi gelap gelita.
Baiklah, dengar cakap saya. Okey?
- Fikir dulu tempat... - Saya nak naik.
- Awak kena cari... - Saya kena cari mereka.
Awak kena naik semula dan selamatkan keluarga awak.
Oh, Tuhan.
Mereka biarkan orang mati, kejamnya.
Tiba-tiba pintu depan kami dibuka.
Mula-mula saya nampak seorang anggota bomba.
Kemudian saya nampak jiran kami dan keluarganya keluar.
TINGKAT KEDIAMAN OMAR
Tiba-tiba saya rasa leher atau baju saya ditarik,
saya dibawa keluar.
Saya boleh rasa anak tangga di bawah kaki.
Ada seseorang menolak saya, dia suruh saya terus berjalan.
Saya tak nak bergerak sebab saya cari adik saya dan yang lain-lain.
Saya tak nampak apa-apa.
Di tingkat tiga, saya mula nampak cahaya.
DIRAKAM KAMERA LITAR TERTUTUP
Saya cepat-cepat tengok sekeliling saya. Saya nak cari adik saya.
Saya tak nampak dia.
Saya telefon dia. "Awak di mana, Mohammad?"
Dia jawab, "Omar, di mana awak?"
"Mohammad, mereka dah datang tadi. Mereka bawa saya keluar.
Saya ingat mereka bawa awak sekali."
Dia kata, "Tak, saya tak nampak sesiapa. Tiada sesiapa datang kepada kami.
Saya masih di sini bersama Zainab dan anaknya."
Saya kata, "Awak semua masih di sana?" Dia jawab, "Ya."
Saya hampiri anggota bomba dan saya beritahu,
"Adik saya dan Zainab. Mereka masih di atas.
Tolonglah, awak nak naik ke atas?"
Semua orang kata, "Ya, ya."
Saya turun ke bahagian bawah menara.
Ada seorang lelaki bercakap di telefon. Dia menjerit, dia sangat gelisah.
"Isteri saya ada di dalam," katanya. "Isteri saya di dalam!
Saya bercakap dengan dia sekarang."
Saya ambil telefon dia. Saya kata, "Hai, nama saya Chris."
Dia beritahu saya, "Saya di tingkat 14 dengan anak saya yang berusia dua tahun.
Nama saya Zainab dan anak saya Jeremiah." Saya kata, "Okey."
"Kami akan datang.
Jangan cuba keluar. Kami akan selamatkan awak."
Saya boleh dengar Jeremiah menangis.
Saya berjumpa pasukan Panduan Keselamatan Kebakaran.
Saya kata, "Macam mana dengan tingkat 14?"
Dia berkata, "Buat masa ini,
kita tak boleh lalu tingkat 12."
Saya berbual dengan Zainab di telefon selama 25 hingga 30 minit.
Jeremiah dah tak menangis lagi.
Ada satu ketika...
dia beritahu saya...
Jeremiah dah mati.
Dia beritahu saya, "Jeremiah dah mati.
Saya dah tak sanggup lagi. Saya nak bersama anak saya."
Saya kata, "Bertahan, Zainab. Berbual dengan saya.
Orang yang sayang awak masih menunggu.
Awak dengar? Awak kena keluar dari bangunan ini."
Saya beritahu dia, "Kami akan datang."
Saya dengar dia menjerit.
Tiba-tiba saja.
Kemudian senyap.
Saya tak matikan panggilan selama lima minit, sekadar berjaga-jaga.
Saya berbual dengan adik saya. Dia berdoa dan bercakap dengan saya.
Perbualan terakhir kami,
"Omar, saya akan mati.
Saya akan mati di sini."
"Saya nampak Zainab mati di depan saya dan anaknya,
Denis pun sama."
56 TAHUN
"Saya akan mati, Omar."
Adik saya ucap selamat tinggal.
Pegang palang tangga! Teruskan, Luana!
- Turun dari... - Megan, Luana, ayuh!
Ayuh, semua.
Ayuh!
Ketika itu saya dapati Luana
dah pengsan.
Saya pandang ke bawah di celah palang tangga
dan saya nampak cahaya.
Samar-samar, tapi saya nampak cahaya.
Saya fikir, itu mesti anggota bomba.
Saya berlari ke bawah dan menjerit, "Anak saya di atas."
Okey, saya kena naik dan selamatkan mereka.
Saya kena selamatkan mereka! Saya kena...
Tidak...
Saya pergi bersama mereka
dan ada seorang lagi anggota bomba memegang saya dari belakang,
"Tak boleh, awak kena terus turun."
Saya nampak Luana dibawa keluar,
tapi...
saya tak nampak isteri saya.
Saya tak nampak Megan.
Saya tahu Helen dan Lulya dapat keluar.
Mereka serahkan saya kepada polis.
Mereka kata, "Tak boleh janji apa-apa, tapi ada wanita hamil di atas sana.
Ada seorang budak bersamanya."
Tanpa melihatnya, saya...
Rasa lega.
Kemudian saya cepat-cepat pusing dan nampak Andreia duduk di sebelah pokok,
Megan ada di sebelahnya.
Andreia tanya, "Mana Luana?"
Saya tahu di mana Luana. Dia ada di sisi kami.
Mereka cuba selamatkan dia.
Kami dibawa dalam ambulans yang sama.
Tiba-tiba saya terjaga dalam ambulans
dan saya seorang saja di atas katil.
Saya asyik terfikir, kenapa saya atas katil ini?
Saya bukan keutamaan. Mak saya yang patut diutamakan.
Sebab dia hamil ketika itu.
Kemudian saya tertidur semula.
Begitulah.
Pihak polis sahkan ada mangsa yang cedera
dan pemindahan diteruskan.
Setakat ini, 12 orang terkorban. Lebih 70 cedera.
Sudah hampir enam jam kami di sini,
tapi tak ada seorang pun anggota polis,
wakil pemilik bangunan
atau pihak berkuasa tempatan datang bercakap dengan kami.
Ada yang masih tertanya-tanya sama ada keluarga mereka masih hidup atau tidak.
621, di mana awak?
Budak lima tahun hilang. Kali terakhir dilihat di blok menara.
Seorang kanak-kanak perempuan telah dibawa ke hospital dengan ambulans.
Kalau semua gambar orang hilang ditampal di dinding yang sama...
Saya datang ke Ladbroke Grove,
rasanya petang 14 hari bulan.
Kami tampal gambar mereka di merata tempat.
Kami benar-benar terdesak
sebab kami langsung tak ada panduan
untuk mencari abang, kakak, ibu, sepupu atau sesiapa saja.
Bomba, di mana budak-budak itu?
21 JUN 2017
7 HARI SELEPAS KEBAKARAN
Kebakaran Menara Grenfell sudah seminggu berlaku
dan ramai penghuni masih mengadu tidak mendapat bantuan sewajarnya.
Ada yang masih tidur di pusat sukan tempatan
dan ada juga yang terpaksa tidur di dalam kereta.
DEWAN BANDARAYA KENSINGTON
Tak ada pun wakil pihak berkuasa yang datang ke sini.
Kami nak seseorang tampil dan jelaskan kepada keluarga
tentang ahli keluarga mereka yang hilang.
Berundur!
Sejak awal lagi, semua mahu keadilan.
Saya rasa bagi mereka yang tinggal di Menara Grenfell
dan kehilangan ahli keluarga...
Ada pihak yang bertanggungjawab. Ini bukan kemalangan.
- Apa yang kita mahu? - Keadilan!
- Bila masanya? - Sekarang!
Kami mahu jawapan!
Orang awam perlukan penjelasan pihak berkuasa tempatan dan sokongan.
Hak asasi manusia yang kita anggap remeh setiap hari.
Makanan, tempat tinggal, pakaian.
Ada ramai orang di luar sana yang kelaparan dan merempat.
Mereka merayau tanpa tujuan dan gambar anak-anak dilekat di dada.
Tak ada sesiapa membantu.
Orang ramai berang dengan respons kerajaan terhadap tragedi itu.
Konvoi yang membawa perdana menteri terus memecut laju.
Theresa May berjumpa pasukan kecemasan, tapi tidak muncul di khalayak ramai.
Theresa May tak datang jumpa sesiapa pun. Batang hidung pun tak nampak.
May mesti letak jawatan!
Kenapa awak tak terus jumpa orang awam?
Saya pilih untuk tidak terus berjumpa orang ramai
kerana saya selalu rasa saya ditugaskan untuk pastikan pasukan penyelamat
mempunyai sumber yang cukup untuk menjalankan tugas mereka.
PERDANA MENTERI, 2016-2019
Sekarang saya sedar, salah satu isu komuniti
dan mangsa Menara Grenfell yang terselamat
ialah kegagalan pihak berkuasa mendengar suara mereka
dan keengganan saya untuk bertemu mereka lebih awal hanya memburukkan lagi keadaan.
Hari ini di London, bermulanya siasatan awam tragedi Grenfell
yang meragut 72 nyawa.
Saya memulakan siasatan awam dengan segera kerana saya tahu kepentingannya,
berdasarkan skala tragedi ini,
penting untuk kita meneliti insiden itu secara mendalam.
Sebagai peguam utama dalam siasatan ini, saya mewakili masyarakat.
Orang awam yang menyaksikan tragedi dahsyat tersebut...
PEGUAM UTAMA SIASATAN GRENFELL
... ingin tahu punca berlakunya insiden itu.
Siasatan awam akan fokus pada kejadian malam itu,
termasuk tindak balas pasukan perkhidmatan kecemasan.
Saya bersumpah dengan sepenuh hati...
Masalah utama siasatan ini ialah beban emosi
dan juga kesukaran teknikal yang bersifat forensik.
- Kebenaran. - Kebenaran.
- Hanya kebenaran. - Hanya kebenaran.
Cabaran emosi bermula seawal
sesi soal jawab dengan anggota bomba yang tiba awal
pada malam kejadian itu.
Saya buat keputusan untuk naik
dan cuba pergi ke tingkat 20 untuk dapatkan adiknya.
Saya perlu tunjukkan satu konteks berdasarkan kenyataan awak.
Sila rujuk muka surat tujuh kenyataan awak.
"Saya jumpa unit yang saya fikir unit 176, tapi saya terpaksa guna lampu suluh
dan rapatkan muka ke pintu.
Saya terus ke pintu sebelah dan saya nampak unit 175."
Awak ada ketuk pintu
atau menjerit kepada sesiapa yang mungkin berada di dalam unit 175?
Tidak.
- Boleh saya kata... - Sudah tentu.
Kepada keluarga penghuni unit 175,
saya sebenarnya mencari gadis lain.
Saya tak tahu ada orang di sana.
Tak apa. Terima kasih.
Ada banyak kegagalan
yang berlaku dalam Pasukan Bomba London.
Kegagalan turut berlaku di lapangan.
Operasi ini tak berjalan lancar.
Tapi saya rasa kita juga perlu ingat kesengsaraan yang ditanggung
oleh mereka yang ditugaskan untuk menyelamatkan mangsa,
tapi mereka tak mampu.
Agak sukar.
Itu saja pun dah cukup berat untuk ditanggung.
Selamat datang ke sidang dengar hari ini,
kita akan mendengar keterangan daripada pesuruhjaya bomba.
Dengan nama Tuhan...
Sebelum siasatan, saya ada keraguan terhadap Pasukan Bomba London.
Kenapa mereka tak ambil iktibar daripada insiden Rumah Lakanal?
Hanya kebenaran.
Saya dimaklumkan Pasukan Bomba London sudah diberi amaran.
Kami tahu bangunan itu ada salutan.
Kami tak dilatih untuk hadapi kebakaran itu.
Walaupun dah dilatih bertahun-tahun,
kami tetap ikut polisi Jangan Bergerak sehingga insiden Grenfell.
Kami tak ada pelan B.
Ini slaid pembentangan daripada Pasukan Bomba London.
Banyak pendedahan dibuat tentang Pasukan Bomba London
semasa siasatan Menara Grenfell, terutamanya tahap pengetahuan mereka.
Saya rasa contoh yang paling mengejutkan ialah pembentangan PowerPoint
yang terperinci tentang risiko kebakaran salutan.
Semasa slaid ini dibuat, adakah awak sempat melihatnya?
Tidak.
Boleh jelaskan kenapa hanya sekumpulan kecil pakar LFB diberi akses
kecuali awak?
Tak, saya tak tahu.
Dokumen penting ini tidak pernah dilihat oleh anggota bomba barisan hadapan.
Barulah orang sedar, ini masalah dalaman sebuah institusi.
Ini bukan tentang kesilapan beberapa orang anggota bomba pada malam itu.
PENYEBARAN API BAHAGIAN LUAR
Kalau kami tiba di tempat kejadian dan berjaya mengenal pasti
itu sebenarnya kebakaran salutan yang tak boleh dipadamkan,
kami takkan cuba, tapi kami akan terus kosongkan bangunan.
Kalaulah kami tahu, keadaan mungkin tak seteruk itu.
Mungkin masih ada kematian.
Mungkin tak seramai itu?
Saya tak tahu.
SAYA PENTINGKAN KESELAMATAN SEBAB SAYA PENTINGKAN NYAWA
Saksi yang paling saya tunggu ialah orang yang bekerja untuk Arconic...
TIADA YANG LEBIH PENTING
...mereka yang buat keputusan untuk kekalkan produk ini di pasaran
walaupun selepas diuji dan diberi amaran.
Saya nak tengok mereka bertanya, "Kenapa awak buat begini?"
Arconic ialah syarikat besar dari Amerika,
tapi tiga pekerjanya enggan beri keterangan.
Kita dah nampak yang saksi pihak Arconic
memilih untuk tidak muncul dalam siasatan awam.
Pada pendapat saya,
mereka pengecut yang tak berhati perut.
Siasatan awam UK boleh memaksa rakyatnya hadir,
tapi tiada kuasa ke atas bukan warganegara.
Claude Wehrle tak beri sebarang respons
walaupun banyak soalan masih belum terjawab.
Tapi ada e-mel yang didedahkan dalam satu himpunan besar e-mel
daripada Arconic,
termasuk e-mel daripada Claude Wehrle yang menyebut,
"Ya Tuhan, jangan dedahkan maklumat ujian itu kepada klien."
- Aduhai. - Macam mana nak selamatkan mereka?
Pegawai kanan dalam syarikat mengarahkan staf mereka
merahsiakan tahap ketahanan produk itu terhadap api.
- Ada bayi di blok itu! - Di mana mereka?
E-mel daripada Claude Wehrle menyebut, "Kita tak bersih."
Keluar dari menara itu!
Pendedahan itu menunjukkan skandal besar dalam dunia korporat.
...DENGAN "MENGATUR" SISTEM MELULUSKAN
Mereka sedar kalau perkara ini terbongkar,
produk mereka takkan laku.
TAK "BERSIH"
Siasatan mendedahkan bahawa semasa rundingan Grenfell,
seorang eksekutif kanan meminta laporan keselamatan kebakaran produk salutan.
Dia mendapati salutan PE tak selamat untuk bangunan lebih 12 meter...
MUDAH TERBAKAR
...dan produk itu boleh menghasilkan titisan api semasa kebakaran.
Dia dimaklumkan yang bangunan tinggi perlukan rintangan api yang lebih kuat.
Dia diberitahu yang syarikat itu menjual ribuan meter persegi PE
untuk Menara Grenfell dan memperoleh 115,000 euro.
Tapi tak ada persoalan tentang keselamatan.
Inilah sisi gelap
budaya korporat multinasional.
Keuntungan jadi keutamaan
sampai yang lain dilupakan.
Merekalah syarikat di sebalik tragedi Grenfell.
Arconic.
Celotex, pembuat penebat mudah terbakar.
Bersama syarikat lain, Kingspan.
Semua pengeluar ini dikecam hebat kerana bahan-bahan mereka
yang digunakan dalam pembinaan Menara Grenfell.
Dalam siasatan itu, saya diminta menjadi pakar di belakang tabir
untuk mangsa dan waris. Saya bertugas sebagai pembantu peguam.
Saya diminta meneliti dokumen dalam proses yang mencabar.
Rupa-rupanya Kingspan pernah menguji produk bernama K15 pada tahun 2005.
Tapi yang dijual kepada orang ramai bukan produk yang sama.
Arconic buat begini, Celotex buat begitu, Kingspan pun sama.
Mana contoh yang baik?
Cuba tunjuk orang yang buat pilihan tepat
dan jadi wira dalam cerita ini. Tapi memang tak ada.
Sebab utama kebakaran merebak dengan cepat di seluruh menara
ialah kewujudan salutan PE ACM.
Saya terkejut, semua pihak saling menuding jari!
Kebakaran di luar bangunan sebahagian besar berpunca
daripada panel salutan Reynobond ACM berteras polietilena keluaran Arconic.
Kalau semua pihak betul, maka tak ada sesiapa yang bersalah.
Itulah masalahnya.
Tindakan Celotex dan Kingspan
meyakinkan pasaran yang produk mereka selamat digunakan pada bangunan tinggi
menjadi punca utama kebakaran Grenfell.
Saya tak akan salahkan satu syarikat atau individu saja.
Masalah ini bersifat sistemik.
Kenapa tak ada sesiapa pun bersuara,
"Kami tak buat begini. Ini bukan prinsip kami."
DALAM HATI KAMI SELAMANYA
Saya rasa siasatan ini mendedahkan yang keselamatan awam
diabaikan demi mengejar keuntungan peribadi.
Soalan saya,
betulkah TMO mencari salutan termurah
untuk kurangkan bajet keseluruhan?
Kami tak cari yang paling murah.
Kami cari pilihan yang boleh penuhi syarat kelulusan.
Memang benar hubungan antara penduduk Menara Grenfell
dengan TMO sememangnya tegang.
Laporan ini hasil siasatan
terhadap pelbagai aduan lama melibatkan TMO Kensington dan Chelsea.
"Ramai penyewa, pemilik dan pemegang pajakan
berasa kecewa kerana TMO gagal selesaikan aduan mereka
walaupun sudah bertahun-tahun diutarakan."
Awak pernah tengok dokumen ini?
Saya tak rasa saya pernah terima.
Kalau saya terima pun, rasanya saya tak baca dengan teliti.
Kita boleh nampak ketidakupayaan untuk membaca situasi.
Akhirnya mata pun tertutup.
Sekarang saya nak tanya mengenai aduan En. Daffarn mengenai isu kebakaran.
Kami tulis blog ini pada November 2016.
"KCTMO: Bermain dengan Api."
"Memang menakutkan apabila Kumpulan Tindakan Grenfell
percaya hanya tragedi besar
yang meragut nyawa
akan mendedahkan amalan
yang mencerminkan kegagalan tadbir urus dalam organisasi tidak berfungsi ini."
Kami tulis enam bulan sebelum kebakaran itu.
Jawapan awak ada di muka surat satu.
"Saya rasa blog En. Daffarn menyebarkan ketakutan
dan boleh menyebabkan penduduk resah."
Kami dapat tahu yang blog kami, blog Kumpulan Tindakan Grenfell
telah disekat pada pelayan pihak berkuasa tempatan dan juga KCTMO
supaya staf tak nampak apa-apa yang kami tulis.
Saya minta ketua IT hentikan sekatan itu. Saya rasa cara itu tidak membantu.
Ahli komuniti dilihat sebagai beban untuk diurus,
bukan sebagai pemilik rumah.
Saya yakin ramai yang tertanya-tanya, apa maknanya semua ini?
Untuk siapa?
Semasa siasatan bermula,
saya sangat kecewa
dengan keengganan kerajaan untuk menjawab soalan sebenar insiden ini.
Brian Martin dipanggil dalam siasatan,
penjawat awam yang menjaga hal ehwal keselamatan kebakaran
hampir 20 tahun sebelum insiden Grenfell.
"Saya bertanya, 'Kalau insiden itu berlaku tengah malam,
jumlah kematian mungkin sepuluh atau 12 kali ganda
daripada enam orang yang maut dalam kebakaran Rumah Lakanal.'"
"Brian Martin menjawab,
'Di mana bukti? Tunjukkan mayatnya.'"
Awak kata, "Di mana bukti? Tunjukkan mayatnya?"
Saya takkan cakap begitu.
Brian Martin sepatutnya lebih tegas tentang keselamatan kebakaran,
terutamanya selepas insiden Rumah Lakanal.
Kami akan rujuk cadangan yang dihantar oleh koroner...
Tapi mungkin dia ambil pendekatan yang lebih pasif.
Apabila awak kata awak cuma perlu menjawab koroner,
bukan membodeknya, menunjukkan sikap sambil lewa terhadap cadangannya
dan membuktikan cadangan itu tak dipandang dengan serius.
- Awak setuju? - Ya, itu komen tidak rasmi.
Kami dah cuba, tapi tak mampu ubah keadaan dengan cepat.
Sejujurnya, saya rasa saya gagal mencegah tragedi itu lebih awal...
Ya, itu yang saya tanggung sampai hari ini.
Mereka tak mahu dengar ketika itu.
Sudah berbulan-bulan saya meneliti semua bukti ini.
Saya sedar bahawa ada beberapa peluang
untuk saya mencegah insiden ini daripada berlaku.
Disebabkan itu, saya jadi satu-satunya punca
kegagalan dalam jabatan.
Itulah...
sebabnya kami gagal mencegah insiden ini.
Saya benar-benar kesal.
Awak setuju Martin anggap dirinya satu-satunya punca kegagalan?
Menarik. Tak semestinya.
Ada pihak lain yang patut dipersalahkan, pada pendapat saya.
Saya bersumpah atas nama Tuhan...
Eric Pickles ialah Setiausaha Negara yang mengurus hal keselamatan kebakaran
sebelum insiden Grenfell.
...hanya kebenaran.
Sesiapa yang beri keterangan dalam siasatan awam perlu sedar,
matlamat utama adalah untuk mencari kebenaran.
Saya rasa semua yang beri keterangan perlu ingat,
siasatan ini diadakan kerana ada nyawa yang terkorban.
Sila kemukakan soalan sebanyak yang kamu mahu,
tapi saya ingin ingatkan
kamu sudah berjanji yang kita akan selesaikan pagi ini...
HARI KEDUA KETERANGAN
...dan saya dah ubah jadual saya untuk sesi ini.
Jadual saya sangat padat hari ini, jumpa ramai orang.
Tapi semua ini lebih penting daripada segalanya.
Tapi saya sarankan kamu guna masa ini sebaiknya.
Baiklah.
Lord Pickles berulang kali disoal
mengenai dasar Konservatif yang mahu mengurangkan
dan menghapuskan peraturan kesihatan serta keselamatan
bertahun-tahun sebelum tragedi Grenfell.
Kerajaan pada masa itu,
sebelum saya jadi perdana menteri, benar-benar berusaha
untuk mengurangkan peraturan sebanyak mungkin.
Saya rasa hasil siasatan menunjukkan terlalu ramai individu
yang tidak benar-benar meneliti peraturan itu,
mungkin tidak sedar akan kepentingannya dalam melindungi nyawa orang ramai.
Hakikatnya, jabatan anda sentiasa terikat dengan agenda nyahkawal selia
yang menyebabkan tiada langsung semakan dan imbangan
terhadap isu keselamatan nyawa.
Saya rasa kenyataan itu tidak adil.
Saya nak jelaskan walaupun saya tak nak terlalu emosional,
saya bersumpah atas kitab Bible!
Saya bersumpah atas kitab Bible.
Saya penganut Kristian.
Dalam tragedi Grenfell, peraturan memang wujud,
tapi gagal berfungsi seperti yang sepatutnya.
Peraturan itu tak berkesan
kerana syarikat-syarikat tahu cara mengelaknya.
Kita patut fokus. Ini bukan tentang...
nyahkawal selia atau dasar satu masuk, satu keluar.
Akhirnya, semua ini berkisar tentang mangsa yang tak dikenali,
96 nyawa yang terkorban dalam tragedi Grenfell.
Kita patut fikir tentang mereka.
Seperti semua orang tahu, 72 orang penghuni Menara Grenfell maut.
96 ialah jumlah nyawa terkorban dalam insiden Hillsborough.
GRENFELL SELAMANYA
Angka 72 itu patut kekal dalam ingatan semua orang
kalau angka itu penting bagi kita.
Kalau tak penting, memang mudah untuk melupakannya.
Kita akan keliru dengan tragedi lain yang juga meragut nyawa golongan pekerja.
DALAM HATI KAMI SELAMANYA
Setiap seorang ada kehidupan dan harapan.
Kebakaran ini bermula dari luar dan menjalar masuk ke kediaman mereka.
Bagi saya, ancaman itu menimbulkan ketakutan menyeluruh.
Saya rasa ada beberapa perkara yang kita perlu belajar.
Bagi saya, salah satu isu utama ialah wujudnya negara yang menilai
sekumpulan individu berdasarkan tempat tinggal mereka,
seolah-olah kedudukan mereka lebih rendah daripada orang lain.
Kita telah melihatnya berulang kali.
Pihak berkuasa melayan orang awam seperti rakyat kelas kedua.
Saya harap selepas tragedi Grenfell,
kita dapat hapuskan perasaan itu.
Selepas 312 hari dan 300,000 dokumen dikumpulkan,
siasatan pun tamat.
Laporan pengerusi akan menyenaraikan beberapa cadangan.
Tapi buat masa sekarang, keluarga mangsa hanya boleh menunggu.
Perhimpunan kecil komuniti mula diadakan
pada 14 hari bulan setiap bulan di luar menara tersebut.
Akhirnya, perarakan tahunan diadakan pada setiap ulang tahun tragedi.
Protes ini lambang suara komuniti
yang bermaksud kami masih di sini, kami masih menunggu keadilan.
Saya buka media sosial.
Saya dapat mesej daripada seorang kawan yang dah lama saya tak hubungi.
Kemudian,
saya sedar yang saya mencari anak saudara dia.
Lama-kelamaan semakin jelas yang dia bukannya turun ke bawah,
tapi dia naik ke atas untuk lari daripada asap.
Dia pergi ke puncak menara
dan terkorban di tingkat 23.
Dunia saya gelap-gelita.
12 TAHUN
Dia membaringkan wanita dan anak-anak di atas katil.
Mungkin dia yang terakhir meninggal dunia.
Mayatnya ditemui di hujung katil,
terduduk di atas lantai.
Sebab itu kami tahu dialah yang menenangkan mereka.
Dia insan yang mulia.
63 TAHUN
Dia akan menjaga mereka hingga akhirnya.
Saya selalu fikir tentang mereka.
Akhirnya kami tahu nama-nama mangsa yang tak berjaya diselamatkan.
Tak pernah lalui situasi itu.
Agak sukar.
32 TAHUN
2 TAHUN
Dia tiada pilihan, dia cuba selamatkan diri melalui tingkap.
Dia cuba guna cadar yang diikat.
Tapi saya tak rasa dia berjaya sampai ke bawah,
jadi dia memang terjatuh dari tingkap.
Kalau seseorang cuba terjun dari tingkap, itu tandanya dia putus harapan.
24 TAHUN
Saya benar-benar marah pada mereka yang bertanggungjawab atas kematiannya.
Selepas kebakaran itu, kami dibawa ke Hospital King's College.
Doktor datang dan kata mereka nak bercakap dengan saya.
Mereka kata mereka terpaksa pilih antara Andreia dengan bayi.
Mereka kata, "Dalam keadaan ini, kami pilih ibunya."
Kemudian saya kata, "Saya faham keputusan awak."
Ketika itulah mereka beritahu yang Logan telah meninggal dunia.
Tujuh puluh dua orang terkorban.
Lapan belas daripadanya kanak-kanak,
termasuk anak saya, mangsa paling muda.
Masa depan mereka dirampas sebelum sempat bermula.
Pada suatu masa dahulu, ada...
8 TAHUN
...seorang budak lelaki di atas bot.
Dia hidup bahagia selamanya.
15 TAHUN
5 TAHUN
13 TAHUN
6 TAHUN
Sebarkan dalam setiap media cetak...
12 TAHUN
Baca semuanya
Saya rasa bersalah.
Saya rasa bersalah sebab saya masih dapat teruskan kehidupan,
tapi mereka sebaliknya.
4 SEPTEMBER 2024
Tujuh tahun selepas kebakaran Menara Grenfell,
laporan akhir punca bencana itu akhirnya akan diterbitkan.
Siasatan itu tiada kuasa untuk menghukum atau membayar ganti rugi.
Mungkin ada perbicaraan jenayah berasingan.
Kita akan dengar daripada pengerusi sebentar lagi.
Bukan semua pihak memikul tahap tanggungjawab yang sama,
tapi semuanya menyumbang dalam apa-apa cara sekalipun,
kebanyakannya akibat ketidakcekapan,
tapi dalam beberapa kes kerana ketamakan dan penipuan.
Laporan akhir tragedi Grenfell amat mengejutkan.
Satu senarai kecuaian yang lengkap dan menyakitkan.
Perkataan "boleh dielakkan" itulah yang paling perit.
Keluarga mangsa mahu penjenayah didakwa.
Tapi mereka diberitahu pendakwaan akan ambil masa bertahun.
Hidup mereka terhenti, pelaku terus lepas tangan.
Siasatan itu mengemukakan 58 cadangan.
Yang teratas dalam senarai, perubahan kepada peraturan bangunan.
Saya ingin memperkenalkan Pete Apps,
wartawan yang menyokong perjuangan dan menuntut keadilan dalam komuniti ini
sejak kebakaran tujuh tahun lalu.
Berikan tepukan untuk beliau.
Seperti kebanyakan orang di sini, saya telah menyertai perarakan senyap ini
selama tujuh tahun.
Dalam setiap perarakan, 72 nama akan dibacakan.
Tapi hari ini, saya ada satu lagi senarai nama.
Mereka mahu kita lupa nama-nama ini, tapi kita tetap akan ingat.
Jadi, ingatlah RBKC.
"Saya dengan sepenuh hati memohon maaf
kepada yang kehilangan, yang terselamat dan penduduk Grenfell
kerana kami gagal mendengar dan melindungi mereka."
Pihak berkuasa tempatan melaksanakan cadangan awal hasil siasatan
dan berusaha menyelesaikan selebihnya.
Satu semakan bebas akan dilantik bagi menilai budaya kerja mereka
disertai panel penasihat untuk memantau akauntabiliti.
Ingat Pasukan Bomba London.
LFB menyifatkan kebakaran Grenfell "cabaran paling dahsyat
dalam sejarah bomba UK."
Mereka menambah baik latihan, peralatan dan dasar
serta terus belajar daripada tragedi itu.
Kesemua cadangan awal telah pun dilaksanakan.
Usaha selebihnya masih berjalan.
Sejujurnya, saya yakin kejadian ini akan berulang lagi.
Kita masih tak tahu individu yang akan dipenjarakan
dan saya jadi makin bingung.
Beliau akui kesilapannya.
"Korban tragedi bukan angka, tapi dikenang dengan maruah
oleh keluarga, mangsa terselamat dan kita semua."
Tiada komen diberikan.
Beliau sertai Dewan Pertuanan pada 2018.
Ingat KCTMO.
"Kami sedar akan kesan dahsyat tragedi ini
ke atas keluarga, mangsa terselamat dan komuniti Grenfell.
Kami sedar TMO turut terlibat dan kami benar-benar kesal."
Sudah bertahun berlalu, hampir tiada yang berubah.
Itulah kisah sebenar Grenfell.
Ini kisah kezaliman yang memilukan
di negara yang kita sangka berperikemanusiaan.
Ingat Kingspan.
"Laporan itu menyatakan dengan jelas bahawa jenis penebat tidak relevan
dan punca utama kebakaran merebak
ialah salutan PE ACM yang bukan dihasilkan oleh Kingspan."
Produk K15 selamat digunakan dalam sistem patuh piawaian.
Ingat Celotex.
Menurut syarikat itu, ujian membuktikan penebat mereka selamat
jika digunakan dengan salutan tahan api, berbeza dengan yang digunakan di Grenfell.
Selagi nyawa manusia dianggap kurang penting daripada keuntungan,
keadaan takkan berubah.
Ada ribuan bangunan
yang masih lagi disalut dengan bahan mudah terbakar.
Ingat Arconic.
"Produk ini selamat digunakan sebagai bahan binaan
dan dijual di UK secara sah.
AAP tidak sembunyikan maklumat daripada
atau mengelirukan badan pensijilan, pelanggan atau orang awam."
Claude Wehrle, Rydon dan Brian Martin
tidak memberi sebarang komen untuk filem ini.
Keadilan bukan sekadar soal menanggalkan semua salutan berbahaya
yang ada di bangunan lain,
tapi juga memastikan pembuat keputusan dalam organisasi tersebut
dipertanggungjawabkan
atas kematian abang saya dan 71 mangsa lain.
Jangan ingat kalian terlepas.
Nama kalian akan kekal dalam ingatan dan sebutan kami
sehingga keadilan ditegakkan untuk 72 jiwa yang kami kenang.
Terima kasih.
Kerajaan UK akur dengan hasil siasatan
dan isu-isu yang perlu ditangani.
Semasa pembikinan filem ini, ratusan ribu penghuni
masih mendiami bangunan dengan salutan berbahaya.
Dasar Jangan Bergerak masih diguna pakai untuk kebanyakan bangunan tinggi di UK.
Kami cuma mahu keadilan.
Saya tak rasa permintaan kami keterlaluan.
Siasatan jenayah berhubung kebakaran Grenfell 2017 masih berjalan.
Semasa pembikinan filem ini, tiada tangkapan dibuat.
MENGINGATI 72 NYAWA YANG TERKORBAN DI GRENFELL
Terjemahan sari kata oleh GG